O‘ZBEKISTON RESPUBLIKASI RADIOChASTOTALAR BO‘YIChA DAVLAT KOMISSIYASI TO‘G‘RISIDA

“O‘zbekiston Respublikasining davlat mustaqilligi asoslari to‘g‘risida”gi Qonunga muvofiq hamda radiochastotalarni rejalashtirish, ulardan foydalanish va ularni belgilash masalalari bo‘yicha Xalqaro elektr aloqasi uyushmasida respublika manfaatlarini ifodalash, huquqiy himoya qilish maqsadida Vazirlar Mahkamasi qaror qiladi:
 1. O‘zbekiston pochta va telekommunikatsiyalar agentligi huzuridagi O‘zbekiston Respublikasi radiochastotalar bo‘yicha Davlat komissiyasi tuzilsin. 
 2. O‘zbekiston Respublikasi radiochastotalar bo‘yicha Davlat komissiyasining ilova qilinayotgan Nizomi tasdiqlansin.
 3. O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasi raisi O‘zbekiston Respublikasi radiochastotalar bo‘yicha Davlat komissiyasining raisi etib tayinlansin.